

Sagsnr.: 2023 - 1582

Dok. nr.: 612056

Dato: 30-08-2023

# Orienteringsskrivelse til kommuner om kriterier og hensyn ved fordeling af særtilskud efter § 16 for 2024

**1. Indledning**

Efter § 16 i Lov om kommunal udligning og generelle tilskud til kommuner yder indenrigs- og sundhedsministeren årligt tilskud til særligt vanskeligt stillede kommuner efter konkrete ansøgninger.

I alt 37 kommuner har for 2024 søgt om tilskud i henhold til § 16 i omtalte lov. Heraf er 20 kommuner tildelt særtilskud efter § 16 for i alt 734,4 mio. kr.

I *afsnit 2* redegøres der nærmere for lovgrundlaget for særtilskudspuljen for vanskeligt stillede kommuner.

I *afsnit 3* redegøres for den nærmere konkretisering af de kriterier, der er lagt til grund for vurderingen.

I *afsnit 4* findes en omtale af de hensyn, som ministeriet i øvrigt har inddraget i sin vurdering.

I *afsnit 5* omtales ordningen med udviklingspartnerskaber.

I *afsnit 6* konkluderes vedrørende fordeling af tilskud.

## 2. Særtilskudspuljen for 2024

Særtilskudspuljen til særligt vanskeligt stillede kommuner er på i alt 734,4 mio. kr. i 2024. Heraf udgør 350 mio. kr. en ekstraordinær forhøjelse som følge af aftalen om kommunernes økonomi for 2024. Et tilskud på 0,936 mio. kr. er på forhånd tildelt til Aabenraa Kommune vedr. det tyske mindretal.

I særskilt brev af d. 30. juni 2023 har ministeriet skrevet ud til kommunerne og på et overordnet niveau oplyst om de forhold, der bl.a. ville blive lagt vægt på ved fordelingen af rammen. Det fremgår af brevet, at der ved vurderingen af kommunernes ansøgninger vil blive lagt vægt på bl.a. følgende hovedkriterier:

* Demografiske og socioøkonomiske udfordringer
* Aktuelle økonomiske udfordringer
* Vedvarende økonomiske udfordringer.

Hovedkriterierne har - ud fra forskellige vinkler - det formål at pege på nogle særlige udfordringer, som kan medføre et pres for supplerende ekstern finansiering i kommuner, og særtilskudsfordelingen skal således ses som et supplement til det generelle tilskuds- og udligningssystem.

**3.0 Konkretisering af kriterier**

**3.1. Kommuner med demografiske og socioøkonomiske udfordringer**

Dette hovedkriterium har fokus på de økonomiske udfordringer hos kommuner, der er præget af bl.a. befolkningsfald, mange ældre og andre forhold som landdistriktsgrad eller mange efterkommere fra ikke-vestlige lande.

Som underliggende kriterier for kommunernes opfyldelse af dette hovedkriterium indgår udvikling i befolkningstallet for hhv. 2019-2023, relativt høj landdistriktsgrad i 2023, beskatningsgrundlaget for 2024, vækst i andel i visse aldersgrupper (0-16-årige, 70+-årige) fra 2021-2023, andelen af 80+-årige i 2023 samt beskæftigelsesfrekvensen i 2021 og høj andel ikke-vestlige efterkommere i 2023, *jf. tabel 1.*

|  |
| --- |
|  |
| Tabel 1 |
| **Demografiske og socioøkonomiske udfordringer** |
| |  |  | | --- | --- | | **Kriterier** | **År** | | Befolkningsudvikling | 2019-2023 | | Landdistriktsgrad | 2023 | | Beskatningsgrundlag | 2024 | | Andel 70+ årige | 2021-2023 | | Andel 0-16 årige | 2021-2023 | | Andel af 80+ årige | 2023 | | Beskæftigelsessituation | 2021 | | Ikke-vestlige efterkommere | 2023 | |
|  |

**3.2. Kommuner med aktuelle økonomiske udfordringer**

Dette hovedkriterium har fokus på kommunens mere øjeblikkelige økonomiske udfordringer.

Som underliggende kriterier indgår likviditeten (opgjort efter kassekreditreglen) i 2. kvartal 2023, udvikling i beskatningsgrundlag 2023-2024 samt niveau i 2024 med to tærskelværdier, den driftsmæssige balance i 2023 ifølge budgettet, ledigheden i 2022, stigning og niveau for udgifter til børn og unge med særlige behov i 2020-2022 samt højt niveau i 2022, høje udgifter til dyre enkeltsager på det specialiserede socialområde som indikeret med udbetaling fra den centrale refusionsordning i 2020-2022 samt faldende skattefinansierede bruttoanlægsudgifter 2020-2022 og lavt niveau, *jf. tabel 2.*

|  |
| --- |
| Tabel 2 |
| **Aktuelle økonomiske udfordringer** |
| |  |  | | --- | --- | | **Kriterier** | **År** | | Likviditet | 2023 | | Udvikling i beskatningsgrundlag | 2023-2024 | | Beskatningsgrundlag pr. indbygger (tærskelværdi I) | 2024 | | Driftsbalance | 2023 | | Beskatningsgrundlag pr. indbygger (tærskelværdi Il) | 2024 | | Ledighed | 2022 | | Anlægsudgifter (Ændring) | 2020-2022 | | Anlægsudgifter (Gennemsnit) | 2020-2022 | | Statsrefusion til særligt dyre enkeltsager | 2020-2022 | | Udgifter til børn og unge (tærskelværdi) | 2022 | | Udgifter til børn og unge (stigning) | 2020-2022 | |
|  |

**3.3. Kommuner med vedvarende økonomiske udfordringer**

Nogle kommuner har økonomiske udfordringer, som kan være af mere vedvarende karakter.

Udfordringerne understreges af særligt høje overførselsudgifter, udgifter til førtidspension, udgifter vedr. børn og unge med særlige behov, et lavt beskatningsgrundlag og høj langfristet gæld, som antages at være medvirkende til højt beskatningsniveau.

Som underliggende kriterier indgår et lavt beskatningsgrundlag i 2024 og et højt beskatningsniveau i 2024, høj langfristet gæld ultimo 2022, høje overførselsudgifter og udgifter til førtidspension i 2022, høje udgifter vedr. børn og unge med særlige behov i 2022, samt høje gennemsnitlige udgifter til voksenhandicap i 2020-2022, *jf. tabel 3.*

|  |
| --- |
|  |
| Tabel 3 |
| **Vedvarende økonomiske udfordringer** |
| |  |  | | --- | --- | | **Kriterier** | **År** | | Beskatningsgrundlag | 2024 | | Beskatningsniveau | 2024 | | Langfristet gæld | 2022 | | Overførselsudgifter | 2022 | | Førtidspension | 2022 | | Udgifter til børn og unge | 2022 | | Voksenhandicap | 2020-2022 | |
|  |
|  |

**4. Hensyn i øvrigt**Udover kommunernes opfyldelse af et eller flere af de tre hovedkriterier inddrages foruden kommunernes ansøgninger og kommunernes størrelse samt en række øvrige forhold og økonomiske nøgletal ved fordelingen af særtilskud efter § 16.

Bl.a. kan i fastsættelsen af særtilskudsbeløb også inddrages udviklingen i øvrige tilskud. I denne særtilskudsrunde er tilskudsbeløbene samtidig særligt påvirkede af den ekstraordinære forhøjelse af særtilskudspuljen på 350 mio. kr. i 2024.

**5. Udviklingspartnerskaber**Der er indgået udviklingspartnerskabsaftaler med Langeland, Lolland og Læsø Kommuner for 2022-2025 og med Morsø Kommune for 2023-2026. Hertil er 181,9 mio. kr. af den lovfastsatte ramme efter § 16 reserveret frem til 2025. Der indgås ikke yderligere aftaler om udviklingspartnerskaber for 2024-2027.

**6. Konklusion vedrørende fordeling af tilskud**Tilskud fordeles til de kommuner, der opfylder et vist antal af kriterierne i de tre kategorier nævnt i afsnit 3.1.-3.4. I fastsættelsen af beløb indgår bl.a. opfyldelsen af kriterier, i hvilken grad kriterierne opfyldes, eventuelle hensyn nævnt i afsnit 4 samt ansøgningen fra kommunen.